**Správa**

**o výchovno-vzdelávacej činnosti, jej výsledkoch a podmienkach**

**materskej školy v Jarabine v šk. r. 2022/2023**

**Správa je vypracovaná v zmysle:**

 **1.**Vyhlášky Ministerstva školstva SR č. 435/2020 Z.z. zo dňa 01. 01. 2021 o štruktúre

a obsahu správ o výchovno-vzdelávacej činnosti, jej výsledkoch a  podmienkach škôl

 a školských zariadení.

**2.** Plánu aktivít a akcií materskej školy na školský rok 2022/2023.

**3.** Ďalších podkladov – hodnotenia VVČ, Správ z depistážnych vyšetrení školskej spôsobilosti.

**1) Základné identifikačné údaje o materskej škole:**

|  |  |
| --- | --- |
| **Názov školy:**  | Základná škola s materskou školou JARABINA |
| **Organizačná zložka:** | Materská škola |
| **Adresa školy:** | 065 31 Jarabina 258 |
| **Riaditeľka ZŠ s MŠ:** | PhDr. Žaneta Štefaniková |
| **WWW stránka** | [www.zsjarabina.edupage.org](http://www.zsjarabina.edupage.org) |
| **E-mail** | zsjarabina@zsjarabina.edu.sk |
| **Telefón ZŠ** | +42152 4284061 |
| **Zástupkyňa pre MŠ:** | Anna Sukovatá |
| **E-mail:** | msjarabina@post.sk |
| **Telefónne číslo:**  | 052/43 244 23 |
| **Druh zariadenia:** | Materská škola poskytujúca predprimárne vzdelávanie |
| **Vyučovací jazyk:** | Slovenský |
| **Forma výchovy a vzdelávania:** | Celodenná, poldenná / na žiadosť rodičov / |
| **Zriaďovateľ** | Obec Jarabina |

**Vedúci zamestnanci školy:**

|  |  |  |  |
| --- | --- | --- | --- |
| **Funkcia** | **Meno a priezvisko**  | **Telefón** | **E-mail** |
| **Riaditeľ** | PhDr. Žaneta Štefaniková | 052/4284061 | zsjarabina@zsjarabina.edu.sk |
| **Zástupkyňa pre MŠ** | Anna Sukovatá | 052/4324423 |  msjarabina@post.sk |
| **Vedúca ŠJ** | Adriána Dicová | 052/4324423 |  adriana.dicova@gmail.com |
| **Výchovná poradkyňa** | Ing. Danica Sikorjáková | 0907425676 | danica.matfiakova@gmail.com |

**2) Základné údaje o zriaďovateľovi**:

|  |  |
| --- | --- |
| Názov: | Obec Jarabina  |
| Sídlo: | 065 31 Jarabina 58 |
| Starosta obce: | Bc. PhDr. Radoslav Beňo |
| Telefónne číslo: | 052/ 42 840 51 |
| E-mail:  | info@obecjarabina.sk |

**3) Údaje o rade školy**:

**Rada školy**

Rada školy pracovala v zložení 9 členov, postupovala v zmysle zákona č. 596/2003 Zb. z. o štátnej správe a školskej samospráve a v súlade s ustanovením § 24,25. Oboznámila sa so Správou o výchovno-vzdelávacích činnostiach jej výsledkoch a podmienkach školy a školského zariadenia. Za uplynulý školský rok prerokovala ped.-org. pokyny a materiálne zabezpečenie výchovno-vzdelávacieho procesu.

**Členovia rady školy pri ZŠ s MŠ Jarabina:**

|  |  |  |
| --- | --- | --- |
| **Funkcia:**  | **Titl., meno a priezvisko** | **Zvolený/delegovaný/ za** |
| predseda | Mgr. Viera Knapiková | Zástupca rodičov MŠ |
| člen | Mgr. Andrea Sikorjaková | Zástupca za ped. zam. ZŠ |
| člen | Zlatica Šlampiaková | Zástupca za ped. zam. MŠ |
| člen | Alžbeta Česelková | Nepedagogický zamestnanec |
| člen | Zuzana Demurová | Zástupca rodičov ZŠ |
| člen | Janka Kundľová | Zástupca rodičov ZŠ |
| člen | Ing. Alena Kovalčíková | Zástupca zriaďovateľa |
| člen | Ivana Kormaníková | Zástupca zriaďovateľa |
| člen | Peter Ferko | Zástupca zriaďovateľa |

**b) Údaje o poradných orgánoch materskej školy:**

**Pedagogická rada:**

Pedagogická rada je v zmysle vyhlášky MŠ SR č. 541/2021 Z. z. o materskej škole v znení § 6 ods. 1 vyhlášky Ministerstva školstva Slovenskej republiky poradným orgánom riaditeľa MŠ a tvoria ju 2 pedagogickí zamestnanci. Pedagogická rada pracovala podľa plánu činností a zasadnutí. Obsahom zasadnutí pedagogických rád je riešenie aktuálnych odborných otázok súvisiacich s výchovou a vzdelávaním.

**c) Údaje o počte detí v materskej škole za školský rok 2022/2023:**

|  |  |
| --- | --- |
| Počet tried | **1** |
| Počet detí MŠ k 15. 9. 2022 | **23** |
| Počet detí MŠ k 30. 6. 2023 | **23** |
| Počet detí s odkladom povinnej školskej dochádzky k 15.9.2022 | **2** |
| Počet detí, ktoré majú 1 rok pred plnením povinnej školskej dochádzky k 15.9.2022 - predškoláci | **11** |
| Počet detí so špeciálnymi výchovno-vzdelávacími potrebami | **0** |

**Údaje o počte detí zapísaných do 1. ročníka základnej školy v školskom roku 2022/2023:**

|  |  |
| --- | --- |
| Počet vydaných Osvedčení o absolvovaní predprimárneho vzdelávania | Počet zapísaných detí do základnej školy |
| 10 | 10 |

 **d) Údaje o počte prijatých detí do materskej školy v školskom roku 2023/2024 (údaje**

 **k 15.9.2023):**

|  |  |
| --- | --- |
| Počet tried  | **1** |
| Počet detí v MŠ k 15.09.2023 | **23** |
| Počet prijatých detí do materskej školy | **10** |
| Počet detí s odkladom povinnej školskej dochádzky k 15.9.2023 | **1** |
| Počet detí, ktoré majú 1 rok pred plnením povinnej školskej dochádzky k 15.9.2023 | **9** |
| Počet detí so špeciálnymi výchovno-vzdelávacími potrebami | **0** |
| Evidované žiadosti o prijatie dieťaťa na predprimárne vzdelávanie | **17** |
| Počet neprijatých detí  | **7** |

**e) Údaje o počte zamestnancov a plnení kvalifikačného predpokladu pedagogických zamestnancov školy:**

|  |
| --- |
| **Údaje o počte zamestnancov** |
| **Pedagogickí zamestnanci** |
| Anna Sukovatá | Zástupkyňa pre MŠ pri ZŠ s MŠ Jarabina |
| Zlatica Šlampiaková | Učiteľka MŠ |
| **Nepedagogickí zamestnanci** |
| **Adriána Dicová** | Vedúca zariadenia školského stravovania |
| **Emília Ňaňková** |  Hlavná kuchárka |
| **Viera Derevjaníková** | Pomocná kuchárka |
| **Mária Pastirčíková** | Upratovačka |
| **Jozef Derevjanik** | Kurič - údržbár |

**Všetci pedagogickí zamestnanci materskej školy v Jarabine spĺňajú kvalifikačné predpoklady.**

V závere školského roka prebieha hodnotenie pedagogických zamestnancov školy priamym nadriadeným.

**f) Školský vzdelávací program v šk. roku 2022/2023:**

 V školskom roku 2022/2023 sme realizovali predprimárne vzdelávanie podľa ŠkVP **„Poznávaj a uchovávaj tradície svojich predkov“** vypracovaných v súlade so ŠVP pre predprimárne vzdelávanie v materských školách.

 Pri usporiadaní denných činností sme sa snažili o vyvážené striedanie činností a tým zabezpečenie optimálneho biorytmu dieťaťa. Vytvárali sme deťom priestor na hru a učenie a zároveň sme sa snažili dodržiavať zásady zdravej životosprávy. V dennom poriadku sa striedali hry a hrové činnosti, pohybové a relaxačné cvičenia a edukačné aktivity. Výchovu a vzdelávanie sme uskutočňovali počas celého dňa prostredníctvom vzdelávacích aktivít. Tie sme realizovali ako samostatnú organizačnú formu počas dňa, najčastejšie však počas hier a hrových aktivít detí. Vzdelávacie aktivity sme realizovali striedavo skupinovými, individuálnymi i frontálnymi formami práce s deťmi.

**Plán výchovno-vzdelávacej činnosti**

Vychádzajúc zo skutočnosti, že plány VVČ sú pedagogickou dokumentáciou v MŠ a odrážajú odborné kompetencie učiteľky a jej pedagogickú tvorivosť, prispôsobili sme ich vonkajším a vnútorným podmienkam školy - prevádzke, organizácii dňa, vnútornému poriadku, prírodnému a sociálnemu prostrediu, lokalite. Už z predchádzajúcej praxe sa nám osvedčili tematické plány motivované konkrétnou témou s cieľavedomou a systematickou plánovanou ponukou činností, aktivít a edukačných hier. Pri výbere konkrétnych hrových činností sme zosúladili vhodný výber didaktických prostriedkov s výberom spôsobu realizácie jednotlivých aktivít. Vychádzali sme najmä z toho, čo deti poznajú, čo ich zaujíma a čo ich chceme naučiť. Poskytli sme im priestor na skúmanie, objavovanie, experimentovanie. Takto naplánované činnosti a hry uspokojovali túžbu detí po poznaní, po získavaní nových poznatkov, vždy rešpektujúc dieťa, jeho možnosti, schopnosti a spôsobilosti. Pri plánovaní obsahových štandardov si učiteľka stanovila rámcový obsah v rámci individuálnych vývinových a rozvojových možností detí. Využívali sme aj výsledky pedagogickej diagnostiky v prospech každodennej práce s deťmi .

 **Psychohygienické podmienky výchovy a vzdelávania**

Denný poriadok MŠ rešpektuje vekové, vývinové a individuálne osobitosti detí. Podporuje a rozvíja telesné a duševné zdravie, rešpektuje psychický, telesný, sociálny vývin a zdravotný stav jednotlivca. Vymedzuje striedanie činností týkajúcich sa životosprávy a činností zabezpečujúcich celkový rozvoj dieťaťa. Striedanie jednotlivých druhov činností je primerané rozvojovým možnostiam detského organizmu. Vytvára časový priestor pre hru a učenie, dbá na dodržiavanie zásad psychohygieny, zdravej životosprávy, pevné stanovený čas na prijímanie stravy, pitný režim a osvojovanie si zdravých stravovacích návykov. Pitný režim zabezpečuje ŠJ.

Počas dňa sa realizujú pohybové a relaxačné cvičenia, edukačné aktivity s telovýchovným zameraním (denne trávia deti pobyt na čerstvom vzduchu v areáli MŠ, na ihriskách , v blízkom okolí MŠ v dĺžke 1,5 – 2 hod.) Vychádzky s pozorovaním, objavovaním, experimentovaním, zážitkovým učením a zbieraním prírodného materiálu . Pre pobyt na vychádzkach a v dopravných situáciách sme zabezpečili pre deti reflexné vesty. Preventívno-výchovný program rozpracovaný v ŠkVP ( Národný program prevencie obezity) smeroval svojimi rôznorodými aktivitami k podporovaniu pohybu, radosti detí a vnútornej pohody. Adaptácia novoprijatých detí v materskej škole bola realizovaná postupným predlžovaním pobytu dieťaťa v materskej škole. Deti zvládli prechod z rodiny do MŠ bez väčších problémov, postupne sme ich adaptovali zo zreteľom na ich psychické a fyzické potreby a vyspelosť. Individuálnym prístupom sme im uľahčovali vstup do pre nich doposiaľ neznámeho prostredia a podarilo sa nám v priebehu školského roka zadaptovať všetky prihlásené deti.

Hodnotenie výchovno-vzdelávacej činnosti v školskom roku 2022/2023

* Výchovno-vzdelávaciu činnosť v materskej škole sme realizovali formou hier. Uplatňovali sme integráciu vzdelávacích oblastí, vzdelávacie aktivity sa navzájom prelínali a dopĺňali.
* Vo výchovno-vzdelávacej činnosti sme podporovali aktivitu dieťaťa, jeho sebarealizáciu a sebaprezentáciu. Stimulovali sme sociálny, emocionálny a morálny vývin detí, schopnosť vzájomného rešpektovania sa.
* Zlepšovali hodnotiace a sebahodnotiace schopnosti dieťaťa vo vzťahu k jeho vlastnému pokroku. Pri rozvíjaní kritického a tvorivého myslenia sme brali do úvahy vývinové špecifiká detí predškolského veku.
* Dramatickú hru sme zaraďovali ako komplex edukačných činností smerujúcich k rozvíjaniu aktivity, fantázie, predstavivosti detí.
* Podnecovaním deti k tvorivému sebavyjadreniu prostredníctvom rolových hier a výtvarných činností sme stimulovali schopnosť prejaviť emócie a city s dôrazom na subjektívne prežívanie.
* V grafomotorických a výtvarných činnostiach dodržiavali postupnosť.
* Systematickými krokmi sme zlepšovali grafomotorické zručnosti detí s dôrazom na správny úchop písacieho a kresliaceho materiálu, primeranú pracovnú plochu a správnu polohu sedenia počas činnosti.
* Pravidelnou dennou realizáciou pohybových a relaxačných cvičení a pobytu vonku sme podporovali rozvíjanie pohybových schopností a zručností detí. Pri realizácii telesných cvičení sme dbali na správnu techniku vykonania jednotlivých cvičení. Upevňovali zdravie detí prostredníctvom otužovania slnkom, vodou, prechádzkami v rôznom počasí.
* Vo výchovno-vzdelávacej činnosti sme uplatňovali bádateľský prístup, zaraďovali experimenty a vytvárať možnosti získavania reálnych skúseností s predmetmi, javmi a situáciami.
* Digitálne technológie / práca s PC, IT / sme využívali ako didaktické pomôcky s dôsledným rešpektovaním vývinových osobitostí detí predškolského veku.
* Vo výchovno-vzdelávacej činnosti v plnej miere využívame ľahko ovládateľné nástroje Orffovho inštrumentára, detské hudobné nástroje a hudobný nástroj/ klavír, gitara, flauta/.
* Deti komunikovali prevažne po slovensky, ale i a v materinskom jazyku .Týmto deťom sme venovali individuálny prístup pri osvojovaní si spisovného jazyka.
* Individuálna logopedická starostlivosť vykonával logopéd na základe pedagogickej diagnostiky a odporučenia MŠ.
* Deň materských škôl na Slovensku sme 4. novembra podporili spevom a hrou na hudobné nástroje počas pochodu detí s transparentami. Navštívili sme ZŠ, predajňu Jednoty, OÚ, kde nás odmenili sladkými odmenami. Oslava pokračovala detskými súťažami, tancami a PH v triede.

**Spolupráca a vzájomné vzťahy školy:**

***S rodičmi:***

* poradenská činnosť, rodičovské združenie
* zabezpečovanie darčekov pre deti k sviatkom, príprava občerstvenia
* zakúpenie výtvarného materiálu, zhotovenie výrobkov do Vianočnej burzy
* taktiež odmeny v podobe ovocia, ovocných nápojov, sladkostí k školským akciám ( Dedkovi a babke z lásky, Mikuláš, Karneval, MDD, Rozlúčka s predškolákmi)
* sponzorský dar – pracovný a výtvarný materiál ( p. Bc. PhDr. Radoslav Beňo )

***So základnou školou:***

* vzájomné konzultácie a hospitácie, príprava predškolákov na zápis detí do 1.roč. ZŠ.

***S obecným úradom:***

* účasť na zastupiteľstvách, akciách organizovaných OÚ

**Spolupráca s CPPP a P**:

* konzultácie a spolupráca pri zisťovaní školskej zrelosti, pri tvorbe IVP pre deti so ŠVVP, logopedické depistážne vyšetrenia.
* na základe odporúčania pedagógov a CPPPaP - návšteva logopéda.
* v októbri bola u 18 detí so súhlasom rodičov prevedená logopedická depistáž. Hlavným cieľom bolo naučiť rodičov správny postup pri odstraňovaní nesprávnej výslovnosti u detí.
* 27.03.2023 bola prevedená depistáž školskej spôsobilosti u detí pred zápisom do 1. roč. ZŠ. Všetkým rodičom boli poskytnuté odborné konzultácie a výsledky depistáže formou správy s odporúčaniami. Na základe vykonanej depistáže sa rodičia rozhodli s pokračovaním PPV u jedného dieťaťa.

**Výsledky depistáže:**

Odporúčania:

* dôslednejšie využívať individuálny prístup k deťom v oblastiach, v ktorých nedosiahli požadované výsledky **v** **spolupráci so zákonnými zástupcami detí**
* zameriavať sa na kvalitný rozvoj komunikačných schopností detí
* rozvíjať oslabené, menej rozvinuté stránky dieťaťa na základe výsledkov depistáže
* logopedická starostlivosť – individuálne jazykové cvičenia rodičov s deťmi

Nedostatky:

* nesprávny úchop písacieho materiálu, grafomotorika
* oslabené fonematické uvedomovanie ( rozlišovanie hlások )
* vizuálna diferenciácia ( zrakové rozlišovanie )
* kresba ľudskej a zvieracej postavy ( detaily )
* neupevnená priestorová predstavivosť a orientácia, geometrické tvary

**g) informácie o výsledkoch inšpekčnej činnosti vykonanej Štátnou školskou inšpekciou v škole:**

V školskom roku 2022/2023 sa inšpekčná činnosť v MŠ nekonala.

 **h)** **informácie o projektoch do ktorých je škola zapojená:**

Celoročný projekt „Školské ovocie“ je Európsky program podpory konzumácie ovocia a zeleniny v školách s finančnou podporou EU.

**i) informácie o aktivitách a prezentácií materskej školy na verejnosti:**

- Prezentácia MŠ na [www.zsjarabina.edupage.org](http://www.zsjarabina.edupage.org) a v školskom časopise ORJABINČEK

- Pravidelné informácie na nástenkách pre rodičov - práce detí, aktuálne články pre rodičov

 a založenie FB skupiny pre rýchlejšiu informovanosť rodičov

**Akcie a aktivity v šk. r. 2022/23:**

* Jesenné tvorenie z gaštanov
* Jesenné a jarné vychádzky do lesoparku OBLAZ
* Ochutnávka ovocia z našich záhrad
* **20.10. 2022- Divadielko**

Našu materskú školu navštívilo divadielko SLNIEČKO s predstavením **Malí huncúti,** pri ktorom sme sa super zabávali, spolu sme si zaspievali a aj zatancovali. Už teraz sa tešíme, kedy k nám príde znova.

* **26. 10. 2022 – Besiedka - Dedkovi a babke z lásky**

Naša MŠ pripravila Besiedku - Dedkovi a babke z lásky pri príležitosti Mesiaca úcty k starším spojenú s kultúrnym programom a občerstvením. Poďakovanie patrí mamičkám za upečenie zákuskov a zamestnankyniam MŠ za prípravu pohostenia a úpravu interiéru. Samozrejme deťom za nádherné vystúpenie a p. učiteľkám za ich prípravu.

* **4.11. 2022 - Deň Materských škôl na Slovensku**

Dňa 4. novembra 2022 deti našej MŠ oslávili Deň Materských škôl na Slovensku. Ich spev a hru na hudobných nástrojoch bolo počuť v budove ZŠ, Coop Jednote, na Obecnom úrade a v centre obce. Všetci ľudia priali deťom veľa zdravia, plno zábavy a veľa krásnych chvíľ prežitých v MŠ. So všetkými si na záver zaspievali „Mnohaja lit“. Za pekný spev boli odmenení sladkými dobrotami.

* **10.11. 2022 - „Polepetko“**

Dnešný deň v budove ZŠ sme mali spestrený divadelným predstavením „Polepetko", ktoré nám zahralo divadlo ETUDY z Kendíc. Vtipná historka o Polepetkovi sa stretla s veľkým úspechom. Počas rozprávky nechýbal smiech, potlesk, zapájanie detí do príbehu, ale aj poučenie a veselé pesničky. Na záver si deti zatancovali spolu s princeznou Pletanou, kráľom, Polepetkom a jeho otcom na kráľovskej svadbe.

* **6.12.2022 - Privítanie Mikuláša v materskej škole**

Prišiel ten dlho očakávaný deň - **6. december,** keď k nám po roku zavítal Mikuláš. Doviedol so sebou aj kamarátov - Anjela a Čerta. Darčekom sa deti veľmi potešili a poďakovali pekným spevom a básničkami. Potom ich čakalo výborné občerstvenie.

* **18.12. 2022 - Pečenie medovníkov**

Tak, ako každý rok, aj tento rok sme spolu s deťmi piekli voňavé a chutné medovníčky, na ktorých si deti pochutnali a obdarovali aj blízkych.

* **20. 12. 2022 - Čaro VIANOC**

Po troch rokoch sme sa opäť dočkali a mohli zažiť krásne vianočné vystúpenie, v ktorom sa predstavili deti z MŠ Litmanová a MŠ Jarabina, folklórna skupina Poľana z Jarabiny a žiaci zo školy, ktorí sa na chvíľu stali spevákmi, hercami, tanečníkmi a hudobníkmi. Spoločne s rodičmi, starými rodičmi a inými hosťami si všetci vychutnávali čarovnú chvíľku blížiacich sa Vianoc a prežili tak radosť z vystúpenia všetkých účinkujúcich. Vianočnú náladu umocnilo vystúpenie manželov Karašovcov z Kamienky so známymi rusínskymi koledami a vinšmi. K Vianociam patria aj darčeky pre blízkych. Kto si ešte zháňanie darčekov nechal na poslednú chvíľu, urobil dobre, pretože si určite niečo našiel počas školskej VIANOČNEJ BURZY.

Všetkým, ktorí účinkovali, podieľali sa na príprave programu a našim mamkám, ktoré piekli koláčiky, patrí veľké ĎAKUJEM.

* **Šantenie škôlkarov na snehu**

Konečne sme sa dočkali kvalitného snehu na stavanie snehuliaka a na pravé šantenie na snehu. Bolo veľa radosti, kriku, výskania , váľania sa po snehu, guľovania...Deti sa vrátili do triedy s červenými líčkami...

* **Kútik živej prírody**

V MŠ okrem hier a zábavy sa učíme aj pestovať úžitkové rastliny a kvety, ktoré si potom doma presadíme a v jeseni zbierame úrodu. Deti spolu s p. učiteľkou Zlaticou zasiali semiačka cukety, uhoriek a tekvice, oboznámili sa s podmienkami pestovania a rastu rastlín, veľmi sa z toho tešili.

* **Škôlkari na prechádzke**

Keď je pekné počasie, deti rady chodia na prechádzku na Oblaz, kde pozorujú faunu a flóru a je tu pekný výhľad na dedinu.

* **15.2.2023 - Karneval**

Všetky deti predviedli v nádherných maskách , úplne sa vžili do jednotlivých postáv. Pozdraviť deti MŠ prišiel aj starosta obce Radoslav Beňo, každá maska bola odmenená aj p. starostom.

* **13.4.2023 – Zápis budúcich prváčikov**

Dňa 13. 4. 2023 prišli do školy budúci prváčikovia, ktorí pri zápise predviedli, čo všetko už ovládajú a ako sa do školy tešia.

* **02.05.2023 -Deň Zeme**

Nasadili sme si nasadili latexové rukavice a s radosťou sa pustili do zbierania odpadkov v okolí MŠ a cestou k lesoparku. Odpad aj správne potriedili.

* **08.05.2023 - Zápis do MŠ**

Zápis prebiehal štandardne v mesiaci máji. Žiadosť mohli rodičia podať osobne aj za prítomnosti detí, alebo poslať e-mailom, poštou.

* **10.05.2023 – Darčeky pre mamky**

Pri príležitosti Dňa matiek deti zhotovili pre mamky darček - srdiečka z tvrdnúcej modelovacej hmoty a pekne ich aj vyzdobili trblietkami.

* **28.5.2023 – Deň rodiny**

„Miesto, kde tráviš čas, s ľuďmi ktorých ľúbiš. Miesto, kam vedie cesta, po ktorej nikdy nezablúdiš. Miesto, kde vzácna je každá hodina, to miesto je tvoj DOMOV, tvoja RODINA.“

V nedeľu **28. 5. 2023** sme sa stretli všetci spolu ako veľká rodina v kultúrnom dome v našej obci a užili si príjemné popoludnie a vynikajúcu atmosféru. Kultúrny program, ktorí si pripravili žiaci základnej školy a škôlkari z Jarabiny, ale aj z Litmanovej, bol naozaj bohatý. Nechýbal tanec, spev, hovorené slovo, humorné scénky a skvelé herecké výkony. Záver programu patril žiakom z mandolínového krúžku, ktorí sa predstavili v sprievode členov Barvinku z Kamienky pod vedením Ing. Martina Karaša. Potlesk a dojatie našich najbližších len potvrdili, že všetko úsilie pri nácviku programu stálo za to.

* **01.06.2023 – Medzinárodný Deň detí**

Pri príležitosti MDD sme s deťmi uskutočnili výlet do detského interiérového ihriska NEZBEDNÍČEK, kde sa do sýtosti vyšantili a odmenou bol zákusok a darček. MDD pokračoval rôznymi hrami, súťažami počas celého týždňa.

* **22.06.2023 – Prednáška o včielkach**

Dnes naše pozvanie prijal ujo Jozef Lešiga, miestny včelár. Deťom porozprával zaujímavosti o včielkach a ich úžitku pre prírodu a pre nás ľudí. Deti mali ochutnávku medu a vyskúšali si aj včelárske klobúky. Ďakujeme veľmi pekne.

* **28.6.2023 – Policajt v MŠ**

Dňa **28.06.2023** k nám zavítal p. Ing. Milan Ženčuch, člen policajného zboru dopravného oddelenia, ktorý deťom pomocou názorných ukážok a prezentácií vysvetlil dôležitosť dodržiavania pravidiel cestnej premávky. Našim deťom nakoniec ukázal aj policajné auto, do ktorého si každý mohol sadnúť. Ďakujeme pekne .

* **28.06.2023 - Rozlúčka s predškolákmi**

V spolupráci s rodičmi sme zorganizovali na školskom dvore Rozlúčku s predškolákmi. Mamičky napiekli bábovky, pripravili občerstvenie, učiteľky a pripravili šaláty a ovocie. Predškoláci si spolu zaspievali rozlúčkovú pieseň a potom obdarovali p. učiteľky a p. Majku . Spoločne si až do večera užívali grilovačku, spoločné hry a spev.

* p. uč. Zlatica predškolákom zhotovila aj pekné **TABLO**, ktoré bolo vystavené v Kultúrnom dome.
* **30.06.2023 - Slávnostné ukončenie školského roka**

Predškolákom boli slávnostne odovzdané **Osvedčenia o absolvovaní predprimárneho vzdelávania** a darčeky. Aj p. uč. sa potešili z kvetov a darčekov od detí.

**j) Informácie o priestorových podmienkach a materiálno – technických podmienkach školy:**

Vnútorné priestory sú čisté, esteticky upravené v súvislosti so zameraním nášho ŠkVP.

Postupne by sme sa chceli zapojiť do ďalších projektov na získanie finančných prostriedkov na zakúpenie nového nábytku , výmenu podlahových krytín, vymaľovanie interiéru MŠ, zakúpenie nových – moderných učebných pomôcok a hračiek, stolov a stoličiek do ŠJ.

Je potrebné opraviť chodníky a parkovisko pred budovou MŠ, dokúpiť ihriskové zostavy, obnoviť pieskovisko a oplotiť detské ihrisko kvôli bezpečnosti detí.

Pretože v tomto školskom roku nebolo prijatých 7 detí do MŠ, je potrebné rozšíriť kapacitu MŠ o 1 triedu.

**k) informácie o oblastiach, v ktorých škola dosahuje dobré výsledky, o oblastiach v ktorých má škola nedostatky:**

 Silné stránky:

 v celkovej úrovni rozvoja osobnosti detí, kvalitnej príprave detí na vstup do ZŠ

 v uplatňovaní netradičných foriem vo výchovno-vzdelávacom procese, tvorivosti učiteliek

 a v rozvíjaní tvorivosti detí

 v kvalitnej spolupráci s rodičmi, so ZŠ, s radou školy, s miestnymi organizáciami obce,

 s CPPPaP

 vo využívaní moderných učebných pomôcok Bee Bot, fotoaparát, kamera, mikrofón,

 mikroskop, interaktívne tabule s výučbovými programami vo VVČ s deťmi a neustálej

 aktualizácií didaktických učebných pomôcok

 v odbornom a pedagogickom riadení, motivácii zamestnancov(najmä morálne ohodnotenie)

 vo využívaní detských ihrísk a multifunkčného ihriska pri ZŠ, cvičení detí vonku, a využívaní

 rôzneho náradia a náčinia na cvičenie, vychádzky do lesoparku

 realizácia divadelných predstavení pre deti hraných divadelnými súbormi a dramatizácie

 100 % kvalifikovanosti pedagogického personálu, ktorý si neustálym pravidelným

 vzdelávaním zlepšuje profesijné kompetencie

Slabšie stránky:

 deti mali problém počúvať s porozumením, reprodukovať prečítaný text

 v spolupráci s rodičmi, čo sa týka logopedickej starostlivosti (veľa detí malo problémy so

 správnou výslovnosťou)

 deti pri komunikácii medzi sebou často zvyšovali hlas, nedokázali sa rozprávať primeranou

 intenzitou hlasu

 účasť chorých detí vo výchovno-vzdelávacom procese ( nezodpovední rodičia)

 neskoré a nepravidelné platby stravného a rodičovských príspevkov

**V súlade s výsledkami analýzy je naďalej potrebné v školskom roku 2023 /2024 pedagogickú prácu zamerať na:**

1. Usmerňovanie zákonných zástupcov k pravidelnej dochádzke detí na predprimárne

 vzdelávanie, ktorého cieľom je príprava detí na primárne vzdelávanie v základnej škole.

1. Starostlivosť o zdravie a bezpečnosť detí počas pobytu v materskej škole, predchádzať

ochoreniam a úrazom detí.

1. Viesť zákonných zástupcov k zodpovednosti za zdravie svojho dieťaťa i ostatných detí.
2. Aktívna spolupráca s CPPPaP, odporúčania na depistážne vyšetrenia a konzultácie s rodičmi v rámci prípravy detí na primárne vzdelávanie.
3. Naďalej zabezpečovať propagáciu školy na webovej stránke a na verejnosti.

*A****j naďalej sa budeme sa snažiť kvalitnou výchovno–vzdelávacou činnosťou o dosiahnutie optimálnej kognitívnej, senzomotorickej a sociálno-citovej úrovne pripraviť na vstup do základnej školy a na ďalší aktívny život v spoločnosti.***

Jarabina, 07. 09. 2023

Vypracovala: Anna Sukovatá,

 zástupkyňa pre MŠ